CELEX: C2006/010/57
Language: et
Date: 2006-01-14 00:00:00
Title: Kohtuasi T-403/05:  15. novembril 2005  esitatud hagi — MyTravel  v . komisjon

14.1.2006   
            
            
               ET
            
            
               Euroopa Liidu Teataja
            
            
               C 10/29
            
         15. novembril 2005 esitatud hagi — MyTravel v. komisjon
   (Kohtuasi T-403/05)
   (2006/C 10/57)
   Kohtumenetluse keel: inglise
   Pooled
   
      Hageja: MyTravel Group plc (Rochdale, Ühendkuningriik) (esindajad: D. Pannick, QC, barrister A. Lewis, solicitor M. Nicholson, solicitor S. Cardell, solicitor B. McKenna)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada täies ulatuses või teise võimalusena kohtu poolt määratud ulatuses komisjoni otsus, mis sisaldub hageja esindajale vastavalt 5. septembril 2005 ja 12. oktoobril 2005 saadetud kahes kirjas ja millega keelduti hagejale pärast Esimese Astme Kohtu 6. juuni 2002. aasta otsust kohtuasjas T-342/99: Airtours v. komisjon juurdepääsu andmisest komisjoni poolt ettevalmistatud aruandele ning mitmetele eelnõudele, töödokumentidele ja kirjalikele märkustele, mis on seotud nimetatud aruande ettevalmistamisega või mis sisalduvad eespool viidatud kohtuotsusega tühistatud komisjoni otsuse toimikus;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja, kelle varasem nimi oli “Airtours plc.”, esitas hagi, millega taotles komisjoni otsuse hageja ja teise äriühingu ühinemise kohta tühistamist. Euroopa Kohus rahuldas hageja nõude ja tühistas selle otsuse oma otsusega kohtuasjas T-342/99: Airtours v. komisjon. Seejärel esitas hageja uue hagi (kohtuasi T-212/03: MyTravel v. komisjon) kahju hüvitamiseks, mis oli väidetavalt tekkinud komisjonipoolse vea ja ühenduse õiguse rikkumise tõttu asja menetlemisel, mis lõppes tühistamisega.
   Teisena nimetatud kohtumenetluse raames taotles hageja määruse 1049/2001 (1) alusel komisjonilt pärast kohtuotsust juurdepääsu komisjoni talituste poolt ettevalmistatud aruandele ning mitmetele eelnõudele, töödokumentidele ja kirjalikele märkustele, mis on nimetatud aruande ettevalmistamisega seotud või mis sisalduvad tühistatud komisjoni otsuse toimikus. Komisjon lükkas vaidlustatud otsusega hageja taotluse tagasi, leides, et kohaldada tuleb määruse 1049/2001 artikli 4 lõigetes 2 ja 3 sätestatud erandeid seoses vajadusega kaitsta kohtumenetlust ja õigusnõustamist ning kontrollimiste, uurimise või audiitorkontrolli eesmärki või komisjoni otsuse tegemise protsessi.
   Hageja taotleb selle otsuse tühistamist. Täpsemalt vaidlustab hageja komisjoni väited selle kohta, et teatud dokumente ei tohi kohtumenetluse huvides avaldada, ning leiab, et komisjon ei saa toetuda vajadusele kaitsta juba lõpetatud ajaloolist kohtumenetlust, nagu kohtuasjas T-342/99, et keelduda dokumentide avaldamisest, mis on keskse tähtsusega käimasolevas eraldi menetluses õiglase tulemuse saavutamiseks.
   Uurimise kaitsmisega seoses väidab hageja, et kavandatava ühinemise hindamine komisjoni poolt ei ole uurimistoiming erandi tähenduses ning et erandit ei kohaldata asutusesisese uurimise puhul ega mingil juhul juba lõpetatud uurimise puhul. Lisaks leiab hageja, et avaldamine ei kahjusta uurimise eesmärki samalaadses ühinemismenetluses. Hageja vaidlustab ka komisjoni väite selle kohta, et haldusmenetluse kaasajastamist taotlev siseaudit ei saa olla eraldiseisev, kui selles antud soovitused ja tehtud järeldused on avalikustatud.
   Lõpuks on hageja arvamusel, et komisjon ei ole tõendanud, et avaldamine kahjustaks tõsiselt komisjoni otsuse tegemise protsessi tulevikus, sest aruanne, mille avaldamist taotleti, ei ole seotud otsuste tegemise viisiga tulevikus, vaid nende ebaõige tegemise viisiga minevikus, ja kuna läbipaistvust ei saa võrdsustada lubamatu välise survega ning taotletud avaldamine ei kahjustaks mingil moel ühenduse õiguskorra stabiilsust.
   Lõpetuseks väidab hageja, et nõutud dokumentide avaldamine teenib ülekaalukaid üldisi huve.
   
      (1)  EÜT L 145, 31.5.2001, lk 43.